stanford-oval/wikipedia huggingface dataset:
วุฒิพงษ์ นามบุตร
งานการเมือง

วุฒิพงษ์ เคยเป็นสมาชิกสภาเทศบาลตำบลเขื่องใน และสมาชิกสภาองค์การบริหารส่วนจังหวัดอุบลราชธานี (สจ.) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้สมัครรับเลือกตั้งในนามพรรคประชาธิปัตย์ และได้รับการเลือกตั้งเป็น สส.สมัยแรก ซึ่งเป็นหนึ่งในห้า ส.ส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ)
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 วุฒิพงษ์ก็ได้รับเลือกตั้งเป็น สส.สมัยที่ 2 และเป็นหนึ่งในสี่ สส.ของพรรคประชาธิปัตย์ ในพื้นที่ภาคอีสาน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาก็ได้รับเลือกตั้งอีกครั้ง เป็น สส. สมัยที่ 3 ในพื้นที่เขตเลือกตั้งเดิม และสังกัดพรรคประชาธิปัตย์เช่นเดิม เขาเป็นหนึ่งในสองสมาชิกสภาผู้แทนราษฎรของพรรคประชาธิปัตย์ ที่ชนะการเลือกตั้งในภาคตะวันออกเฉียงเหนือ นอกจากนี้ได้ดำรงตำแหน่งประธานกรรมาธิการแก้ไขปัญหาหนี้สินแห่งชาติ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้รับการเลือกตั้งเป็นสมาชิกสภาผู้แทนราษฎรไทย ชุดที่ 26 เป็นสมาชิกสภาผู้แทนราษฎรสมัยที่ 4 และเป็นหนึ่งในสอง สส.ของพรรคประชาธิปัตย์ในพื้นที่ภาคตะวันออกเฉียงเหนือ นอกจากนี้ยังได้รับการแต่งตั้งให้เป็นกรรมาธิการจำนวน 2 คณะ คือ คณะกรรมาธิการการเงิน การคลัง สถาบันการเงิน และตลาดการเงิน และคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม รวมถึงเป็นกรรมาธิการในคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี 2568 ด้วย
งานการเมือง > สมาชิกสภาผู้แทนราษฎร

วุฒิพงษ์ นามบุตร ได้รับเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุบลราชธานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุบลราชธานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคประชาธิปัตย์
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ชัชชัย เช

| ข้อมูลส่วนบุคคล |
| --- | --- |
ชื่อเกิด: ชเว ย็อง-ซ็อก
สัญชาติ: เกาหลี (พ.ศ. 2517-2566) ไทย  (ตั้งแต่ พ.ศ. 2566)
เกิด: 30 เมษายน พ.ศ. 2517 (50 ปี) ซ็องนัม ประเทศเกาหลีใต้
การศึกษา: มหาวิทยาลัยคย็องว็อน (วศ.บ.) ปริญญาโท ด้านพลศึกษา มหาวิทยาลัยคย็องว็อน ปริญญาเอก สาขาเทควันโดและสาขาเทควีนโด้วิน2 มหาวิทยาลัยทงอา
กีฬา
กีฬา: เทควันโด
สโมสร: สมาคมเทควันโดแห่งประเทศไทย
ผู้ฝึกสอน: อี คย็อง-เบ
กำลังฝึกสอน: นภาพร จรณวัต พรรณนภา หาญสุจินต์ พาณิภัค วงศ์พัฒนกิจ อิศรินทร์ ทวีปถาวรวงศ์ ธนาภา แซ่เล้า วิลาสินี ขำศรีบุศ เทวินทร์ หาญปราบ ณัฐวีร์ กล่อมพงษ์ รามณรงค์ เสวกวิหารี อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ ณัฐภัทร ตันตรามาตย์ พีระเทพ ศิลาอ่อน ชนาธิป ซ้อนขำ รังสิญา นิสัยสม สริตา ผ่องศรี เป็นเอก การะเกตุ ชัชวาล ขาวละออ ภิญญาพัชญ์ ไชยพงศ์จรัญ วรวงษ์ พงษ์พานิช เยาวภา บุรพลชัย บุตรี เผือดผ่อง นาชา ปั้นทอง
| --- | --- |
ชเว ย็อง-ซ็อก
ฮันกึล: 최영석
อาร์อาร์: Choe Yeongseok 
เอ็มอาร์: Ch'oe Yŏngsŏk 
ชัชชัย เช นามเดิม ชเว ย็อง-ซ็อก หรือสะกดว่า ยอง ซอก เช (เกาหลี: 최영석; อาร์อาร์: Choi Young Seok; เกิด 30 เมษายน พ.ศ. 2517) เป็นที่รู้จักในชื่อ โค้ชเช เป็นหัวหน้าผู้ฝึกสอนนักกีฬาเทควันโดทีมชาติไทย อาจารย์ประจำคณะวิทยาศาสตร์การกีฬาและสุขภาพ มหาวิทยาลัยเกษตรศาสตร์ ช่วยพัฒนากีฬาจากที่เป็นอันดับท้าย ๆ ของโลกก้าวมาสู่ 1-10 ของโลก ผลงานสำคัญ คือ นำทีมนักกีฬาเทควันโดทีมชาติไทยเข้าร่วมการแข่งขันในการแข่งขันกีฬาเอเชียนเกมส์และการแข่งขันกีฬาโอลิมปิกฤดูร้อนจนสร้างผลงานโดดเด่นได้รับเหรียญรางวัลมากมายอย่างต่อเนื่องรวมถึงในระดับเยาวชนโลก
ผลงานในการแข่งขันโอลิมปิกฤดูร้อน โดยพานักกีฬา พาณิภัค วงศ์พัฒนกิจ ได้เหรียญทอง (โตเกียว 2020) และเหรียญทองแดง (รีโอ 2016) เทวินทร์ หาญปราบ เหรียญเงินโอลิมปิกที่บราซิลในปี 2016, บุตรี เผือดผ่อง เหรียญเงินโอลิมปิกที่จีนในปี 2008, ชนาธิป ซ้อนขำ เหรียญทองแดงโอลิมปิกที่อังกฤษในปี 2012 และเหรียญทองเอเชียนเกมส์ที่กว่างโจว ในปี 2010, เยาวภา บุรพลชัย เหรียญทองแดงโอลิมปิกที่เอเธนส์ในปี 2004, สริตา ผ่องศรี และชัชวาล ขาวละออ เหรียญทองเอเชียนเกมส์ที่กว่างโจว รวมถึงสร้างแชมป์โลกเทควันโดชาวไทยถึงสี่คน ได้แก่ รังสิญา นิสัยสม, ชัชวาล ขาวละออ, ชนาธิป ซ้อนขำ และพาณิภัค วงศ์พัฒนกิจ
จากผลงานในโอลิมปิก 2004 ทำให้ชเวได้รับพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์เมื่อวันที่ 19 กุมภาพันธ์ 2550 ณ กระทรวงการต่างประเทศ และโค้ชเชได้ชื่อไทยคือ "ชัยศักดิ์" และ "ชัชชัย"  ในเวลาต่อมา ครั้น พ.ศ. 2554 โค้ชเชได้รับรางวัลโค้ชยอดเยี่ยมจากรายการ "โคเรียโอเพ่น" ที่ประเทศเกาหลีใต้ จากการคว้ามาได้ถึง 6 เหรียญทอง 1 เหรียญเงิน และ 5 เหรียญทองแดง
ประวัติ

ชัชชัยเกิดเมื่อวันที่ 30 เมษายน พ.ศ. 2517 ที่ซ็องนัม ประเทศเกาหลีใต้ ในครอบครัวขยาย ที่มีย่า พ่อ แม่ และพี่สาว บิดาเป็นวิศวกรซึ่งเสียชีวิตจากโรคมะเร็งปอดเมื่อชัชชัยอายุเพียง 7 ขวบ ตั้งแต่บิดาป่วยหนัก มารดาละจากการเป็นแม่บ้าน ไปทำงานในโรงงานทำขนมเพื่อแบ่งเบาภาระค่าใช้จ่ายเป็นต้นมา เบื้องต้นเขาเป็นนักกรีฑามาก่อน ครั้นอายุ 12 ปี ชัชชัยเริ่มสนใจกีฬาเทควันโดจากเพื่อน หลังจากนั้นจึงลงแข่งขันชิงแชมป์ในประเทศเกาหลีใต้หลังเรียนได้ 3–4 เดือน เขาได้เหรียญทองแดง และเป็นแรงบันดาลใจให้เขาเล่นเทควันโดต่อไป เมื่อเข้าเรียนระดับอุดมศึกษา เขาแบ่งเบาภาระค่าใช้จ่ายครอบครัวด้วยการทำงานเป็นกรรมกรและส่งหนังสือพิมพ์ช่วงปิดเทอม
ชัชชัยสำเร็จการศึกษาระดับมัธยมจากโรงเรียนมัธยมพุงแซง ระดับปริญญาตรี คณะวิศวกรรมศาสตร์ มหาวิทยาลัยคย็องว็อน ปริญญาโทด้านพลศึกษา มหาวิทยาลัยคังว็อน เคยเป็นนักกีฬาเทควันโดทีมชาติเกาหลีใต้ สำเร็จการศึกษาระดับปริญญาเอก สาขาเทควันโด มหาวิทยาลัยทงอา และกำลังศึกษาปริญญาเอก สาขาการจัดการกีฬา คณะวิทยาศาสตร์การกีฬา มหาวิทยาลัยเกษตรศาสตร์
การทำงาน

ชัชชัยเริ่มเป็นโค้ชให้กับเทควันโดทีมชาติบาห์เรน ช่วงปี พ.ศ. 2543 ด้วยเงินเดือน 4,000 ดอลลาร์สหรัฐ แต่ประสบปัญหาการฝึกซ้อมเพราะภูมิอากาศที่ร้อน หลังทำงานได้เพียงปีครึ่ง ก็ลาพักร้อนไปหนึ่งเดือนซึ่งตรงกับช่วงที่มารดาเสียชีวิตพอดี ชัชชัยไม่กลับไปทำงานที่บาห์เรนอีก และส่งรุ่นน้องไปทำงานแทน ต่อมาสมาคมเทควันโดแห่งประเทศไทยได้ติดต่อสหพันธ์เทควันโดสากล เพื่อจัดหาโค้ชมาทดแทนโค้ชเดิมที่ลาออกไป ชัชชัยจึงได้รับคัดเลือกให้มาเป็นโค้ชให้นักกีฬาเทควันโดทีมชาติไทย ตั้งแต่วันที่ 1 กุมภาพันธ์ พ.ศ. 2545 เป็นที่รู้จักในนาม "โค้ชเช" มีชื่อเสียงจากการฝึกสอนนักกีฬาเทควันโดเข้าร่วมการแข่งขันในเอเชียนเกมส์และโอลิมปิกเกมส์จนสร้างผลงานโดดเด่น ได้แก่
พาณิภัค วงศ์พัฒนกิจ เหรียญทองโอลิมปิก 2020 ที่ญี่ปุ่น โอลิมปิก 2024 ที่ฝรั่งเศส และเหรียญทองแดงโอลิมปิก 2016 ที่บราซิล
บุตรี เผือดผ่อง เหรียญเงินโอลิมปิก 2008 ที่จีน
เทวินทร์ หาญปราบเหรียญเงินโอลิมปิก 2016 ที่บราซิล
เยาวภา บุรพลชัย เหรียญทองแดงโอลิมปิก 2004 ที่กรีซ
ชนาธิป ซ้อนขำ เหรียญทองแดงโอลิมปิก 2012 ที่สหราชอาณาจักร และเหรียญทองเอเชียนเกมส์ 2010 ที่กว่างโจว ประเทศจีน
สริตา ผ่องศรี และชัชวาล ขาวละออ เหรียญทองเอเชียนเกมส์ 2010 ที่กว่างโจว ประเทศจีน
ผลงานยอดเยี่ยมด้วยการทำให้นักกีฬาเทควันโดทีมชาติไทยประสบความสำเร็จและเป็นแชมป์โลกได้ถึง 4 คน ได้แก่
รังสิญา นิสัยสม แชมป์เทควันโดโลก รุ่นไม่เกิน 62 กก.หญิง ในปี 2011 ที่ประเทศเกาหลีใต้
ชัชวาล ขาวละออ แชมป์เทควันโดโลก รุ่นไม่เกิน 54 กก.ชาย ในปี 2011 ที่ประเทศเกาหลีใต้
ชนาธิป ซ้อนขำ แชมป์เทควันโดโลก รุ่นไม่เกิน 49 กก.หญิง ในปี 2013 ที่ประเทศเม็กซิโก
พาณิภัค วงศ์พัฒนกิจ แชมป์เทควันโดโลก รุ่นไม่เกิน 46 กก.หญิง ในปี 2015 ที่ประเทศรัสเซีย
การทำงาน > 2002-2010 > 2004: โอลิมปิกฤดูร้อน 2004 เอเธนส์เกมส์

ทีมเทควันโดไทยสามารถคว้าเหรียญทองแดงประวัติศาสตร์ให้กีฬาเทควันโดไทยได้สำเร็จเป็นครั้งแรกในการแข่งขันกีฬาโอลิมปิก จากเยาวภา บุรพลชัย ในรุ่นน้ำหนัก 47-51 กิโลกรัมหญิง จากผลงานในโอลิมปิก 2004 ทำให้โค้ชเชได้รับพระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์พร้อมกับผู้ฝึกสอนนักกีฬายกน้ำหนักชาวจีน โดยมีพิธีมอบเมื่อวันที่ 19 กุมภาพันธ์ 2550 ณ กระทรวงการต่างประเทศ และโค้ชเชได้ชื่อไทยคือ "ชัยศักดิ์"และได้ใช้ชื่อนี้มาจนกระทั่งปัจจุบัน
การทำงาน > 2002-2010 > 2008: โอลิมปิกฤดูร้อน 2008  ปักกิ่งเกมส์

ในโอลิมปิกฤดูร้อนปี 2008  ปักกิ่งเกมส์ ทัพนักกีฬาเทควันโดทำผลงานได้อย่างต่อเนื่องโดยคว้ามาได้หนึ่งเหรียญเงินจากบุตรี เผือดผ่องในรุ่นน้ำหนัก 49 กิโลกรัมหญิง ซึ่งทำสถิติเป็นนักกีฬาไทยที่อายุน้อยที่สุดขณะรับเหรียญรางวัลโดยขณะนั้นบุตรี เผือดผ่องอายุ 17 ปี 309 วัน
การทำงาน > 2002-2010 > 2008: โคเรีย โอเพน อินเตอร์เนชันแนล แชมเปียนชิปส์ 2008

จัดขึ้นระหว่างวันที่ 1-5 พ.ย. นักกีฬาเทควอนโดรุ่นเยาวชนทั้งหมด 14 คน สร้างผลงานคว้า 11 เหรียญทอง 1 เหรียญเงิน กับอีก 1 เหรียญทองแดงจากการแข่งขันโคเรีย โอเพน อินเตอร์เนชันแนล แชมเปียนชิปส์ ชี้ให้เห็นถึงพัฒนาการที่ดีขึ้นเพื่อนำไปสู่เป้าหมายสูงสุดนั่นคือเหรียญทองโอลิมปิกเกมส์ ที่ลอนดอน ในปี 2012
การทำงาน > 2002-2010 > 2010: เอเชียนเกมส์ 2010 กว่างโจวเกมส์

เทควันโดในเอเชียนเกมส์ 2010 จัดขึ้นที่เมืองกว่างโจว ประเทศจีน โดยไทยได้เหรียญรางวัลจากเทควันโดรวมทั้งสิ้น 8 เหรียญ โดยแบ่งเป็นเหรียญทอง 2 เหรียญ เหรียญเงิน 2 เหรียญ และ 4 เหรียญทองแดง  ถือเป็นลำดับ 4 จากชาติทั้งหมดที่เข้าร่วมแข่งขันในเอเชียนเกมส์ประเภทเทควันโด รองจากเกาหลีใต้ จีน และอิหร่าน เหรียญทอง 2 เหรียญ ได้จาก ชัชวาล ขาวละออ รุ่นน้ำหนัก 54 กิโลกรัมชาย และจาก สริตา ผ่องศรี ในรุ่นน้ำหนัก 53 กิโลกรัมหญิง เหรียญเงินจากเป็นเอก การะเกตุรุ่นน้ำหนัก 58 กิโลกรัมชาย และนาชา ปั้นทองรุ่นน้ำหนัก 63 กิโลกรัมชาย และเหรียญทองแดงจากปฏิวัติ ทองสลับรุ่นน้ำหนัก 74 กิโลกรัมชาย ชณาภา ซ้อนขำรุ่นน้ำหนัก 49 กิโลกรัมหญิง และธัญนันท์ (ชลนภัส) เปรมแหววรุ่นน้ำหนัก 62 กิโลกรัมหญิง
การทำงาน > 2011-2015 > 2011: เวิร์ล เทควันโด แชมเปียนชิปส์ 2011 โคเรียโอเพ่น

รายการโคเรียโอเพ่น ครั้งที่ 20  ที่เมืองควังจู ประเทศเกาหลีใต้กำหนดแข่งขันระหว่างวันที่ 1 - 6 พฤษภาคม ไทยได้เหรียญรางวัลจากเทควันโดรวมทั้งสิ้น 8 เหรียญ โดยแบ่งเป็นเหรียญทอง 2 เหรียญ เหรียญเงิน 2 เหรียญ และ 4 เหรียญทองแดง  ถือเป็นลำดับ 4 จาก 144 ชาติที่เข้าร่วมแข่งขัน รองจากเกาหลีใต้ อิหร่านและจีน
การทำงาน > 2011-2015 > 2012: โอลิมปิกฤดูร้อน 2012  ลอนดอนเกมส์

ภายหลังจากการสร้างผลงานในการแข่งขันเทควันโดในเอเชียนเกมส์ 2010 ชัชชัยนำทัพนักเทควันโดทีมชาติไทยร่วมแข่งขันกีฬาเทควันโดในโอลิมปิกฤดูร้อน 2012 โดยมุ่งหวังที่จะส่งเสริมให้เหล่านักกีฬาได้รับเหรียญรางวัลจากการแข่งขัน ทำผลงานได้ 1 เหรียญทองแดงจากชนาธิป ซ้อนขำจากรุ่นน้ำหนัก 49 กิโลกรัมหญิง
การทำงาน > 2011-2015 > 2013: เวิร์ล เทควันโด แชมเปียนชิปส์ 2013 พูบลาเกมส์

รายการเวิร์ล เทควันโด แชมเปียนชิปส์ ครั้งที่ 21 ที่เมืองพูบลา ประเทศเมกซิโกกำหนดแข่งขันระหว่างวันที่ 15-21 กรกฎาคม ไทยได้เหรียญรางวัลจากเทควันโดรวมทั้งสิ้น 2 เหรียญ โดยแบ่งเป็นเหรียญทอง 1 เหรียญ และเหรียญทองแดง 1 เหรียญ  ถือเป็นลำดับ 8 จาก 130 ชาติที่เข้าร่วมแข่งขัน รายการนี้เป็นการแข่งขัน ระดับจี 12 โดยแชมป์ในแต่ละรุ่นจะได้รับ 120 คะแนน เพื่อเป็นคะแนนสะสมแรงกิงโลก คัดนักกีฬาไปโอลิมปิกเกมส์ รอบสุดท้ายปี 2016 ที่บราซิล
การทำงาน > 2011-2015 > 2014: เอเชียนเกมส์ 2014 อินช็อนเกมส์

เทควันโดในเอเชียนเกมส์ 2014 จัดขึ้นที่อินช็อน ประเทศเกาหลีใต้ โดยไทยได้เหรียญรางวัลจากเทควันโดรวมทั้งสิ้น 6 เหรียญ โดยแบ่งเป็นเหรียญทอง 1 เหรียญ เหรียญเงิน 1 เหรียญ และ 4 เหรียญทองแดง  ถือเป็นลำดับ 6 จาก 37 ชาติที่เข้าร่วมแข่งขันในเอเชียนเกมส์ประเภทเทควันโด รองจากเกาหลีใต้ อิหร่าน จีน อุซเบกิสถาน และจีนไทเป เหรียญทอง 1 เหรียญไทยได้จากชนาธิป ซ้อนขำ รุ่นน้ำหนัก 49 กิโลกรัมหญิง เหรียญเงิน1 เหรียญจาก อัครินทร์ กิจวิจารณ์ ในรุ่นน้ำหนัก 63 กิโลกรัมชาย และเหรียญทองแดงจากรามณรงค์ เสวกวิหารีน้ำหนัก 54 กิโลกรัมชาย ณัฐภัทร ตันตามาตย์รุ่นน้ำหนัก 87 กิโลกรัมชาย พาณิภัค วงศ์พัฒนกิจบรุ่นน้ำหนัก 46 กิโลกรัมหญิง และรังสิญา นิสัยสมรุ่นน้ำหนัก 57 กิโลกรัมหญิง
การทำงาน > 2011-2015 > 2015: เวิร์ลเทควันโดแชมเปียนชิปส์ 2015 เชลยาบินส์เกม

รายการเวิร์ล เทควันโด แชมเปียนชิปส์ ครั้งที่ 22  ที่เมือเชลยาบินส์ ประเทศรัสเซียกำหนดแข่งขันระหว่างวันที่ 12 - 18 พฤษภาคม ไทยได้เหรียญรางวัลจากเทควันโดรวมทั้งสิ้น 2 เหรียญ โดยแบ่งเป็นเหรียญทอง 1 เหรียญ และเหรียญทองแดง 1 เหรียญ  ถือเป็นลำดับ 8 จาก 139 ชาติที่เข้าร่วมแข่งขัน รายการนี้เป็นการแข่งขัน ระดับจี 12 โดยแชมป์ในแต่ละรุ่นจะได้รับ 120 คะแนน เพื่อเป็นคะแนนสะสมแรงกิงโลก คัดนักกีฬาไปโอลิมปิกเกมส์ รอบสุดท้ายปี 2016 ที่บราซิล
การทำงาน > 2011-2015 > 2015: โคเรียโอเพ่น ระดับจีทู 2015

รายการเทควันโด "โคเรีย โอเพ่น" ระดับจีทู 2015 ที่เมืองชุนชอน เกาหลีใต้ นักกีฬาไทยสามารถคว้ามาได้ 1 เหรียญทอง 2 เหรียญเงิน และ 1 เหรียญทองแดง
การทำงาน > 2011-2015 > 2015: โคเรียโอเพ่น ครั้งที่ 9 2015

ในรายการโคเรียโอเพ่น ครั้งที่ 9 ทีมชาติไทยสามารถคว้ารางวัลเหรียญทอง 6 เหรียญ เหรียญเงิน 1 เหรียญ และเหรียญทองแดง 5 เหรียญ ส่งผลให้โค้ชเชได้รับรางวัลโค้ชยอดเยี่ยมในการแข่งขันครั้งนี้
การทำงาน > 2016-ปัจจุบัน > 2016: เอเชี่ยน เทควันโด แชมเปียนชิพ 2016 ฟิลิปปินส์

วันที่ 21 เม.ย. 59 การแข่งขันเทควันโดชิงแชมป์เอเชีย “เอเชี่ยน เทควันโด แชมเปียนชิพ 2016” ครั้งที่ 22 ประเภทเคียวรูกิ (ต่อสู้) ที่กรุงมะนิลา ประเทศฟิลิปปินส์ นักเทควันโดไทยสามารถคว้ามาได้ทั้งหมด 1 เหรียญทอง 5 เหรียญเงิน และ 2 เหรียญทองแดง ทั้งในประเภทท่ารำและต่อสู้ นักเทควันโดไทยคว้ามาได้ 1 เหรียญทอง 2 เหรียญเงิน และ 2 เหรียญทองแดง รวมกับเทควันโดพุมเซ่ ประเภทฟรีสไตล์ อีก 3 เหรียญเงิน
การทำงาน > 2016-ปัจจุบัน > 2016: โคเรียโอเพ่น ระดับจีทู 2016

การแข่งขันเทควันโด "โคเรีย โอเพ่น 2016" ระดับจีทู เมื่อเดือน ก.ค. ณ เมืองคย็องจู ประเทศเกาหลีใต้ นักเทควันโดไทยสามารถคว้ามาได้ทั้งหมด 1 เหรียญทองกับ 2 เหรียญทองแดง เหรียญทองจากประเภทเยาวชนหญิงรุ่นน้ำหนัก 52 กก.วิภาวรรณ ศิริพรเพิ่มศักดิ์ อดีตเหรียญเงินไทยแลนด์โอเพ่นและสามารถคว้ารางวัลนักกีฬายอดเยี่ยมเยาวชนหญิงจากรายการนี้ได้อีกด้วย เหรียญทองแดงจากรุ่นน้ำหนัก 49 กก. รัชนีกร สูนประหัต อดีตแชมป์เก่ารายการนี้เมื่อ 2 ปีที่แล้ว และเหรียญทองแดงจากรุ่นประชาชนหญิง รุ่นน้ำหนัก 53 กก. เบญจรัตน์ อย่างตระกูล อดีตเจ้าของเหรียญเงินเยาวชนชิงแชมป์เอเชียที่ไต้หวัน
การทำงาน > 2016-ปัจจุบัน > 2016: โอลิมปิกฤดูร้อน 2016 ริโอเกมส์

โค้ชเชนำทัพนักกีฬาเทควันโดทำผลงานได้อย่างดีเยี่ยม สามารถคว้า 1 เหรียญเงิน 1 เหรียญทองแดง เหรียญเงินจากเทวินทร์ หาญปราบ รุ่นน้ำหนัก 58 กิโลกรัมชาย ซึ่งเทวินทร์ สามารถล้ม คิม แต-ฮุน เจ้าของแชมป์โลก 2 สมัยชาวเกาหลีใต้ ในรอบ 16 คนสุดท้ายลงได้และไทยได้เหรียญทองแดงเทควันโดจากพาณิภัค วงศ์พัฒนกิจ ในรุ่นน้ำหนัก 49 กิโลกรัมหญิง
การทำงาน > 2016-ปัจจุบัน > 2016: 2016 WTF เวิร์ล เทควอนโด้ จูเนียร์ แชมเปี้ยนสชิป

การแข่งขัน 2016 WTF World Taekwondo Junior Championship ที่เมืองเบิร์นนาบี ประเทศแคนาดา ในปี 2559 น้องมิ้น น.ส นภาพร จรณวัต สามารถคว้าเหรียญทองรุ่นน้ำหนัก46 กก.หญิง โดยเป็นเหรียญทองในรอบ 10 ปีของทีมเทควันโดไทย โดยในรอบชิงชนะเลิศ ชนะคะแนนนักกีฬาจากสวีเดน 11-7 คว้าเหรียญทองมาครองได้สำเร็จ และนักกีฬาเทควันโดเยาวชนทีมชาติไทยยังสามารถคว้ามาได้ 1 เหรียญเงิน 1 เหรียญทองแดง โดยรุ่น M-45 น้องโต ยุทธยา คงกระพันธุ์ ได้เหรียญทองแดง รอบรองชนะเลิศ พ่ายให้กับ แบ จุน ซอ จากเกาหลี 1-4 และรุ่นM-48 น้องเฟรม ศรัญ ตั้งฉัตรแกว ได้เหรียญเงิน รอบชิงชนะเลิศ พ่ายให้กับ มก แจฮี จากเกาหลี 0-12
ชีวิตส่วนตัว

ชัชชัยสมรสกับจิน อึน-ซุก หรือชื่อภาษาไทยว่า กันยา หญิงชาวเกาหลีใต้ ทั้งสองมีบุตรหนึ่งคน คือ ชเว จุน-มิน
ชัชชัยใช้ชีวิตอยู่ในประเทศไทยมานานจนมีความผูกพันต่อประเทศไทยและลูกศิษย์ แม้ว่าจะมีหลายประเทศมาทาบทามให้ชัชชัยเป็นผู้ฝึกสอนในต่างแดนด้วยค่าตอบแทนที่สูงกว่า แต่เขาก็ปฏิเสธไปทุกราย เนื่องจากทำใจไม่ได้ที่จะฝึกให้ชาวต่างชาติมาห้ำหั่นกับลูกศิษย์ของตน ชัชชัยให้ข้อคิดกับนักเทควันโดของไทยว่า ต้องทำงานหนักอีกมากก่อนที่จะก้าวไปเป็นหัวแถวของโลกเหมือนเกาหลีใต้ได้ นักกีฬาไทยต้องทุ่มเท 200% ขณะที่เกาหลีแสดงออกมาแค่ 60% จากสิ่งที่พวกเขามี พวกเขาก็ยังเป็นเบอร์ 1ของโลก ขณะที่เรายังเป็นผู้ท้าชิงเสมอ
เดิมชัชชัยถือสัญชาติเกาหลีใต้ และมีข่าวเกี่ยวกับเรื่องการโอนสัญชาติเป็นไทยอยู่เนือง ๆ มีกระแสใหญ่ใน พ.ศ. 2561 และใน พ.ศ. 2564 ก่อนหน้านี้ชัชชัยมีชื่อในภาษาไทยว่า "ชัยศักดิ์" แปลว่า "ผู้มีชัยชนะและศักดิ์ศรีที่ยิ่งใหญ่" ตั้งแต่ พ.ศ. 2554 ให้คล้องกับชื่อในภาษาเกาหลี ในโอลิมปิกฤดูร้อน 2020 สมเด็จพระมหารัชมงคลมุนี (ธงชัย ธมฺมธโช) ตั้งชื่อไทยให้ชเวเลือกสามชื่อ ซึ่งเขาเลือกชื่อ "ชัชชัย เช" ซึ่งแปลว่า "ชัยชนะที่มั่นคง" กระทั่งเมื่อวันที่ 19 ตุลาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้แปลงสัญชาติเป็นสัญชาติไทย
รางวัลที่ได้รับ

วันที่ 6 มีนาคม พ.ศ. 2555 - รางวัลรองชนะเลิศ ผู้ฝึกสอนยอดเยี่ยม สยามกีฬาอวอร์ดส์ ครั้งที่ 6
วันที่ 21 ธันวาคม พ.ศ. 2555 - รางวัลพิเศษ รางวัลเกียรติคุณผู้ฝึกสอนต่างประเทศที่มีผลงานดีเด่น วันกีฬาแห่งชาติ 2555 ที่อินดอร์สเตเดี้ยม หัวหมาก
วันที่ 7 กันยายน พ.ศ. 2557 - รางวัลบุคคลแห่งปี ของกระทรวงวัฒนธรรม, กีฬาและการท่องเที่ยว ประเทศเกาหลีใต้ ในฐานะบุคคลที่สร้างชื่อเสียงให้กับประเทศเกาหลีใต้
พ.ศ. 2558 โคเรียโอเพ่น 2015 - ได้รับรางวัลโค้ชยอดเยี่ยมจากการนำทีมชาติไทยคว้ารางวัลเหรียญทอง 6 เหรียญ เหรียญเงิน 1 เหรียญ และเหรียญทองแดง 5 เหรียญ
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

태국 태권도 국가대표팀 최영석 감독 (เกาหลี)
ชัชชัย เช ที่เอกซ์ (ทวิตเตอร์) (ทวิตเตอร์แฟนคลับ)
ชัชชัย เช ที่เฟซบุ๊ก (เฟสบุ๊คแฟนคลับ)
มนตรี ปาน้อยนนท์

| มนตรี ปาน้อยนนท์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดประจวบคีรีขันธ์
ดำรงตำแหน่ง 6 มกราคม พ.ศ. 2544 – 20 มีนาคม พ.ศ. 2566   (22 ปี 2 เดือน 14 วัน)
ก่อนหน้า: สำเภา ประจวบเหมาะ
ถัดไป: สังคม แดงโชติ
 
ข้อมูลส่วนบุคคล
เกิด: 4 พฤศจิกายน พ.ศ. 2506 (61 ปี) อำเภอสามร้อยยอด จังหวัดประจวบคีรีขันธ์ ประเทศไทย
พรรคการเมือง: ประชาธิปัตย์ (2543–ปัจจุบัน)
คู่สมรส: นภัสลักษณ์ ปาน้อยนนท์

มนตรี ปาน้อยนนท์ (เกิด 4 พฤศจิกายน พ.ศ. 2506) ชื่อเล่น ต๊ง เป็นนักการเมืองชาวไทยตําเเหน่งผู้ช่วยเลขานุการรัฐมนตรีว่าการกระทรวงสาธารณสุข ปฏิบัติหน้าที่เลขานุการรัฐมนตรีช่วยว่าการกระทรวงสาธารณสุข (เดชอิศม์ ขาวทอง) เเละรองหัวหน้าพรรคประชาธิปัตย์ อดีตสมาชิกสภาผู้แทนราษฎรจังหวัดประจวบคีรีขันธ์ 5 สมัย
ประวัติ

มนตรี เกิดเมื่อวันที่ 4 พฤศจิกายน พ.ศ. 2506 ที่อำเภอสามร้อยยอด จังหวัดประจวบคีรีขันธ์ เป็นบุตรนายประยูร นางบักเจียง ปาน้อยนนท์
ด้านครอบครัวสมรสกับนางนภัสลักษณ์ ปาน้อยนนท์  มีบุตร 2  คน
สำเร็จการศึกษาระดับปริญญาตรี บริหารธุรกิจบัณฑิต สาขาการตลาด จากมหาวิทยาลัยธุรกิจบัณฑิตย์ และปริญญาโท รัฐประศาสนศาสตรมหาบัณฑิต จากมหาวิทยาลัยนานาชาติแสตมฟอร์ด
การทำงาน

มนตรี เริ่มเข้าสู่งานการเมืองโดยการเป็นสมาชิกสภาจังหวัด (สจ.) และรองประธานสภาจังหวัดประจวบคีรีขันธ์ ต่อมาได้รับเลือกตั้งเป็นสมาชิกสภาผู้แทนราษฎรจังหวัดประจวบคีรีขันธ์ สมัยแรกในการเลือกตั้ง พ.ศ. 2544 สังกัดพรรคประชาธิปัตย์ และได้รับเลือกตั้งเรื่อยมา ในการเลือกตั้ง พ.ศ. 2548 การเลือกตั้ง พ.ศ. 2550 และการเลือกตั้ง พ.ศ. 2554
ในปี พ.ศ. 2554 มนตรี ได้รับแต่งตั้งเป็นประธานกรรมาธิการพลังงาน สภาผู้แทนราษฎรไทย ชุดที่ 24
ในปี พ.ศ. 2561 มนตรี ได้รับการเลือกตั้งเป็นรองเลขาธิการพรรค ซึ่งมีอภิสิทธิ์ เวชชาชีวะ เป็นหัวหน้าพรรค และจุติ ไกรฤกษ์ เป็นเลขาธิการพรรค
ในการเลือกตั้ง พ.ศ. 2562 มนตรีได้รับการเลือกตั้งเข้ามาเป็นสมัยที่ 5 สังกัดพรรคประชาธิปัตย์
มนตรี เป็นนักการเมืองคนใกล้ชิดกับเฉลิมชัย ศรีอ่อน มีบทบาทหลังการเลือกตั้งปี 2562 ในการร่วมหารือกับพรรคภูมิใจไทยในการจัดตั้งรัฐบาล
เเละต่อมาในรัฐบาลแพทองธาร ชินวัตร เขาได้รับการเเต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข ปฏิบัติหน้าที่เลขานุการรัฐมนตรีช่วยว่าการกระทรวงสาธารณสุข (เดชอิศม์ ขาวทอง) ในวันที่ 29 ตุลาคม พ.ศ.2567
การทำงาน > สมาชิกสภาผู้แทนราษฎร

มนตรี ปาน้อยนนท์ ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดประจวบคีรีขันธ์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดประจวบคีรีขันธ์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดประจวบคีรีขันธ์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดประจวบคีรีขันธ์ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดประจวบคีรีขันธ์ สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ชัยมงคล ไชยรบ

| ชัยมงคล ไชยรบป> ม., ท.ช. |
| --- | --- |


สมาชิกสภาผู้แทนราษฎรจังหวัดสกลนคร เขต 5
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 301 วัน)
ก่อนหน้า: อนุรักษ์ บุญศล (ในฐานะเขต 4)
เขตเลือกตั้ง: อำเภอสว่างแดนดิน และ อำเภอส่องดาว  (เฉพาะตำบลท่าศิลา)
 
ข้อมูลส่วนบุคคล
เกิด: 2 กรกฎาคม พ.ศ. 2503 (64 ปี) อำเภอสว่างแดนดิน จังหวัดสกลนคร
พรรคการเมือง: พลังประชารัฐ (2566–ปัจจุบัน)
ชื่อเล่น: ต่าง

ชัยมงคล ไชยรบ (เกิด 2 กรกฎาคม พ.ศ. 2503) เป็นนักการเมืองชาวไทย สมาชิกสภาผู้แทนราษฎรจังหวัดสกลนคร เขต 5 สังกัดพรรคพลังประชารัฐ รองหัวหน้าพรรคพลังประชารัฐ อดีตนายกองค์การบริหารส่วนจังหวัดสกลนคร อดีตนายกสมาพันธ์องค์การบริหารส่วนจังหวัดภาคอีสาน และอดีตนายกสมาคมองค์การบริหารส่วนจังหวัดแห่งประเทศไทย
ประวัติ > ประวัติช่วงต้นและการศึกษา

ชัยมงคล ไชยรบ เกิดเมื่อวันที่ 2 กรกฎาคม พ.ศ. 2503 ที่ตําบลแวง อำเภอสว่างแดนดิน จังหวัดสกลนคร ศึกษาระดับมัธยมตอนต้น (มศ.3) ที่โรงเรียนวัดราชาธิวาส ซึ่งอยู่ในเขตดุสิต กรุงเทพมหานครและศึกษาระดับมัธยมตอนปลาย (มศ.5) ที่โรงเรียนเทเวศน์วิทยาคมที่กรุงเทพมหานครเช่นเดียวกัน ศึกษาระดับปริญญาตรีจากมหาวิทยาลัยราชภัฏบ้านสมเด็จเจ้าพระยา, ปริญญาโทจากมหาวิทยาลัยราชภัฏพระนคร จบการศึกษาระดับปริญญาเอกดุษดีบัณฑิตจากมหาวิทยาลัยเวสเทิร์น
การงาน > ดํารงตําแหน่งทางราชการ

เริ่มดํารงตําแหน่งทางราชการจากการด้วยการเป็นครูซึ่งเป็นครูประชาบาบาล และลาออกมาเป็นผู้ใหญ่บ้าน ที่บ้านสร้างดู่ ตําบลแวง และได้รับราชการเป็นครู ในปี พ.ศ. 2532 ซึ่งสอนที่โรงเรียนบ้านหนองบัวแพ ตำบลบ้านถ่อน อำเภอสว่างแดนดิน
การงาน > งานการเมือง

ชัยมงคล ไชยรบ ได้เป็น สมาชิกสภาองค์การบริหารส่วนจังหวัดสกลนคร ในปี พ.ศ. 2544 ต่อมาในปี พ.ศ. 2546  ที่ประชุมสภา อบจ. ลงมติโหวตให้นายชัยมงคล ไชยรบ ขึ้นดำรงตำแหน่งเป็นนายกองค์การบริหารส่วนจังหวัดสกลนคร แทนคนเดิม ชัยมงคลได้ปฏิบัติหน้าที่นายก อบจ.ครั้งแรก 9 เดือน ครบวาระ จึงมีการจัดเลือกตั้งใหม่ ก็ได้ลงชิงตำแหน่งนายก อบจ. สามารถเอาชนะ ชูพงศ์ คำจวง (นายก อบจ.คนปัจจุบัน) และ เว้นไป 1 สมัย จากนั้นก็กลับมาชนะเลือกตั้งนายก อบจ. อีกครั้ง ครองตำแหน่ง นายกอบจ. เป็นสมัยที่ 3
ครูต่างได้ดำรงตำแหน่งเป็น นายกองค์การบริหารส่วนจังหวัดสกลนคร และยังได้ควบตำแหน่งนายกสมาพันธ์ อบจ. ภาคอีสาน และ นายกสมาคม อบจ.แห่งประเทศไทย พร้อมทั้งยังได้รับรางวัลการันตรีความสามารถหลายสาขา อาทิ พ.ศ. 2555 รางวัลระฆังทอง บุคคลตัวอย่างแห่งปี สาขาผู้นำท้องถิ่นครั้งที่ 5, พ.ศ. 2556 รางวัลสิงห์ทอง โดยสมเด็จพระสังฆราชเจ้า กรมหลวงวชิรญาณสังวร, พ.ศ. 2557 รางวัลผู้นำท้องถิ่นดีเด่น โดยมูลนิธิเพื่อสังคมไทย, รางวัลองค์กรปกครองส่วนท้องถิ่น ผู้นำท้องถิ่นดีเด่นครั้งที่ 14 และรางวัลองค์กรปกครองส่วนท้องถิ่น
กระทั่งปี พ.ศ. 2563 มีการเลือกตั้งนายกองค์การบริหารส่วนจังหวัดสกลนคร กลับเป็นฝ่ายแพ้ให้กับ ชูพงศ์ คำจวง คู่แข่งเดิม
ชัยมงคล ไชยรบ เคยเป็นสมาชิกในพรรคสร้างอนาคตไทยและประกาศว่าจะลงสมัครรับเลือกตั้ง แต่ได้ลาออกจากพรรคสร้างอนาคตไทยและได้สมัครเป็นสมาชิกพรรคพลังประชารัฐ
การงาน > งานการเมือง > สมาชิกสภาผู้แทนราษฎร

ชัยมงคลได้สมัครเป็นสมาชิกสภาผู้แทนราษฎรเขต 5 จังหวัดสกลนคร สังกัดพรรคพลังประชารัฐ และได้รับเลือกตั้งให้เป็น สส. ครูต่างได้เอาชนะ วงศ์อะเคื้อ บุญศล สังกัดพรรคเพื่อไทย ซึ่งเป็นบุตรของ พงษ์ศักดิ์ และ อนุรักษ์ บุญศล อดีต สส.พรรคเพื่อไทย
ชัยมงคล ไชยรบ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคพลังประชารัฐ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
คูกูดัน

| คูกูดัน |
| --- | --- |
คูกูดันในงานโชว์เคส จากซ้ายไปขวา: โซอี, แซลลี, มีมี, เซจ็อง, ฮานา, มีนา, นาย็อง และแฮบิน
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป อิเล็กโทรป็อป ซินท์ป็อป
ช่วงปี: ค.ศ. 2016 (2016)–2020
ค่ายเพลง: เจลลีฟิช

อดีตสมาชิก:  มีมี  ฮานา  แฮบิน  นาย็อง  เซจ็อง  แซลลี  โซอี  มีนา  ฮเยย็อน 

เว็บไซต์: Official Website
คูกูดัน (เกาหลี: 구구단, Gugudan หรือ gu9udan) เป็นเกิร์ลกรุปจากเกาหลีใต้และเป็นเกิรล์กรุ๊ปแรกของค่ายเจลลีฟิชเอนเตอร์เทนเมนต์ โดยมีสมาชิกปัจจุบัน 8 คน ได้แก่ ฮานา, มีมี, แฮบิน, นาย็อง, เซจ็อง, แซลลี, โซอี, มีนา  สังกัดค่าย Jellyfish Entertainment ก่อตั้งวงในปี พ.ศ. 2559 และ ฮเยย็อน ยุติโปรโมทกับวง 25 ต.ค 2018
30 ธ.ค. 2020 ค่าย Jellyfish Entertainment ประกาศยุบวงอย่างเป็นทางการ
ประวัติ > ก่อนเปิดตัว

ในเดือนมกราคม 2559 คิม นา-ย็อง, คิม เซ-จ็อง และคัง มี-นา เด็กฝึกหญิงรุ่นแรกของค่ายเป็นตัวแทนเพื่อเข้าร่วมรายการ Produce 101 ของช่อง Mnet ซึ่งมีการนำเด็กฝึกผู้หญิง 101 คนจากต่างค่ายมาร่วมกันแข่งขัน เพื่อหา 11 คนสุดท้ายมาเปิดตัวเป็นเวลา 1 ปี ในการดูแลของค่าย YMC Entertainment และ 2 ใน 11 ผู้ชนะรายการที่ได้เปิดตัวในนาม I.O.I คือ คัง มี-นา และคิม เซ-จ็อง
ต่อมาหลังจากเปิดตัว I.O.I ได้ 1 เดือน มีการโฆษณาประชาสัมพันธ์หน่วยย่อยแรกซึ่งไม่มีคิม เซ-จ็อง และคัง มี-นา โดยทาง JellyFish ได้ออกมายืนยันว่า "เราจะเปิดตัวเกิร์ลกรุปโดยมีสมาชิกเป็นคิม นา-ย็อง, คิม เซ-จ็อง, คัง มี-นา และเด็กฝึกหญิงในค่ายภายในปีนี้"
วันที่ 10 มิถุนายน คิม นา-ย็อง ได้รับการยืนยันว่าเป็นหนึ่งในสมาชิกเกิร์ลกรุปวงแรกของค่าย และวันที่ 13 มิถุนายน เริ่มมีการเปิดตัวสมาชิก โดยมีสมาชิกทั้งหมด 9 คน และเริ่มเปิดเผยรูปในวันที่ 14 มิถุนายน JellyFish ประกาศชื่อวงเมื่อวันที่ 17 มิถุนายน